J E G Y Z Ő K Ö N Y V  

Készült: 2013. december 17-én az Önkormányzati Hivatal tanácstermében a Képviselő-testület  nyilvános ülésén.

Jelen vannak: Németh László polgármester

                       Milon László



Kovács Lászlóné

                       Boskóné Dr Tabányi Annamária aljegyző



             

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 3 fő megjelent. Megnyitja az ülést 9 órakor. Javaslatot tesz az ülés napirendjére az alábbiak szerint.
Napirend

1./ Az egyes szociális ellátások helyi szabályairól  szóló 6/2012. (II.15.) önkormányzati rendelet módosítása
Előadó: aljegyző
2./ Egyéb ügyek

Előadó:polgármester

A Képviselő-testület az ismertetett napirendet 3 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
244/2013.(XII.17.) határozata
Napirend elfogadása

Kunpeszér Község Önkormányzat Képviselő-testülete 2013. december 17. napján megtartott ülésének napirendjét a következők szerint határozza meg:

1./ Az egyes szociális ellátások helyi szabályairól  szóló 6/2012. (II.15.) önkormányzati rendelet módosítása
Előadó: aljegyző
2./ Egyéb ügyek

Előadó:polgármester

I.Napirendi pont tárgyalása

1./ Az egyes szociális ellátások helyi szabályairól  szóló 6/2012. (II.15.) önkormányzati rendelet módosítása
Előadó: aljegyző
 (Írásos előterjesztés a jkv. 1. számú melléklete)
Boskóné Dr. Tabányi Annamária aljegyző ismerteti az írásos előterjesztésben foglaltakat. Elmondja, hogy a Magyar Közlöny 91. számában jelent meg az önkormányzati segély kialakításával összefüggő törvénymódosításokról szóló 2013. évi LXXV. törvény (a továbbiakban: Tv.), melynek 5.§- a és 6.§- a értelmében a települési önkormányzat legkésőbb 2013. december 31-is rendeletében szabályozza az önkormányzati segély megállapításának, kifizetésének, folyósításának, valamin felhasználása ellenőrzésének szabályait.

Az átmeneti segély, a temetési segély és a rendkívüli gyermekvédelmi támogatás összevonásával létrehozandó önkormányzati segély 2014. január 1-jével hatályba lépő szabályai a szociális igazgatásról és szociális ellátásokról szóló 1993. évi III. törvény (a továbbiakban: Szt.) átmeneti segély törvényi rendelkezéseinek alapulvételével kerültek kidolgozásra.
Kunpeszér Önkormányzat Képviselő-testülete az egyes szociális ellátások helyi szabályairól szóló 6/2012. (II.15.) önkormányzati rendeletében ( a továbbiakban:Rendelet) valamint a gyermekvédelem helyi rendszeréről szóló 8/2006.(IV.21.) számú rendeletében az önkormányzati segélybe vont  valamennyi támogatási formát biztosította és a továbbiakban is biztosítani kívánja, ezért az Szt. 140/R.§- ában  megfogalmazott jogalkotási feladatkörének eleget téve a mellékelt rendelet-tervezet szerint teszek javaslatot az önkormányzati segély kialakítására.

Az előterjesztést a Képviselő-testület saját hatáskörben, döntési joggal tárgyalja. A rendelettervezet elfogadása Magyarország helyi önkormányzatairól szóló 2011. évi CLXXXIX. törvény 50.§-a értelmében minősített többséget igényel.
A Képviselő-testület  3 igen szavazattal az alábbi rendeletet alkotta:
Kunpeszér Község Önkormányzata Képviselő-testületének

17/2013. (XII.20.) önkormányzati rendelete

az egyes szociális ellátások helyi szabályairól  szóló 

6/2012. (II.15.) önkormányzati rendelet módosításáról

(rendelet a jkv. 2. számú melléklete)
II.Napirendi pont tárgyalása

Egyéb ügyek

Előadó:polgármester

Németh László polgármester  elmondja, hogy Kunpeszér Község Önkormányzata a Kunadacsi Közös Önkormányzati Hivatal Kunpeszéri Kirendeltségére vonatkozó előirányzat módosításokat határozattal fogadja el. Az előterjesztést Kunadacs Község Önkormányzat Képviselő-testülete emeli rendeletté. (Írásos előterjesztés a jkv. 3. számú mellékletet) Javasolja, hogy a képviselő-testület fogadja el a Kunadacsi Közös Önkormányzati Hivatal Kunpeszéri kirendeltségére vonatkozó, Kunadacs költségvetési rendeletének előirányzat módosításait.
A Képviselő-testület  3 igen szavazattal az alábbi határozatot hozta:

Kunpeszér Község Önkormányzat Képviselő-testületének
245/2013.(XII.17.) határozata

Kunpeszér Községi Önkormányzat képviselő-testülete a Kunadacsi Közös Önkormányzati Hivatal Kunpeszéri Kirendeltségére vonatkozó, Kunadacs község önkormányzatának 2013. évi költségvetéséről szóló 3/2013.(II.20.) önkormányzati rendeletének  előirányzat módosításait  tartalmazó - jelen határozat mellékletét képező – rendelet tervezetét elfogadja. 
Felelős: polgármester
Határidő: azonnal

1. Németh László polgármester elmondja, hogy a Felső-Kiskunsági és Dunamelléki Többcélú Kistérségi Társulás a Kistérségi Egyesített Szociális Intézmény (továbbiakban: KESZI) intézményvezetői állás betöltésére vonatkozó hirdetést jelentetett meg. A hirdetés megjelent a Kormányzati Személyügyi Szolgáltató és Közigazgatási Képzési Központ (KSZK) honlapján. A pályázati benyújtásának határideje 2013. december 05. napján járt le. A pályázat elbírálásának határideje 2013. december 31. A hirdetésben megfogalmazottak szerint az állás betöltésének lehetősége az elbírálást követően 2014.01.01-én betölthető. A Társulás úgy határozott, hogy 5 évre megbízza az KESZI intézményvezetőjének Véghné Almásy Rozáliát.A megbízást a társulásban részt vevő települések képviselő-testületeinek meg kell erősítenie.
Javasolja Végné Almásy Rozália vezetői megbízatásának 2014.01.01-től 2018. december 31-ig szóló képviselő-testület általi megerősítését.
Kunpeszér Község Önkormányzat Képviselő-testületének
246/2013.(XII.17.) határozata
Kunpeszér Községi Önkormányzat képviselő-testülete úgy határoz, hogy jóváhagyja Véghné Almásy Rozália 2014.01.01-től 2018. december 31-ig szóló, a Felső-Kiskunsági és Dunamelléki Többcélú Kistérségi Társulás  Kistérségi Egyesített Szociális Intézmény (továbbiakban: KESZI) intézményvezetői állásának betöltésre irányuló vezetői megbízását.

Felelős: képviselő-testület
Határidő: azonnal

Mivel az ülésnek több napirendje, kérdés és hozzászólás nem volt, a polgármester azt 10 órakor bezárta.

K.m.f.


Németh László                            

       Boskóné Dr. Tabányi Annamária


polgármester                                  

               
aljegyző
